Държавен вестник, бр. 40, 2000 г., стр. 64

С Т Р .  6 4
Д Ъ Р Ж А В Е Н   В Е С Т Н И К
Б Р О Й 40
2. Приватизацията на обособените части по т. 1 да
се извърши чрез преговори с потенциални купувачи.
3. За начална дата на провеждане на преговорите с
потенциални купувачи се определя 26.V.2000 г.
4. Приоритетни условия на преговорите да бъдат:
4.1. офертна цена—не по-ниска от обявената;
4.2. срок за плащане на цената—в 10-дневен срок
от подписване на договора купувачът следва да пред-
стави платежно нареждане за банков превод по смет-
ка на Община—Разград, за пълната стойност на пред-
ложената от него цена, освен в случаите по чл. 31,
ал. 1 и 3 ЗППДОбП;
4.3. бизнеспрограма за развитие на съответната
обособена част, включваща размера и предназначени-
ето на необходимите инвестиции по години, за срок не
по-малък от три години от датата на сключване на
договора за проджба;
4.4. брой работни места;
4.5. поемане от купувача на задължението на съот-
ветната обособена част.
5. Общи условия:
5.1. собствеността върху обособените части се прех-
върля след заплащане от купувача на пълната стойност
на предложената от него цена за закупуване на обособе-
ната част, освен в случаите на чл. 31, ал. 1 и 3 ЗППДОбП;
5.2. забрана за продажба на закупената обособена
част за срок не по-малък от три години след сключване
на договора за продажба;
5.3. в случай че преговорите бъдат спечелени от
юридическо лице, което отговаря на условията на
чл. 31, ал. 1 и 3 ЗППДОбП, се прилагат разпоредби-
те на същия закон;
5.4. собствеността върху обособените части се прех-
върля след заверка на банковата сметка в общината
със сумата на първоначалната вноска; в случай че този
участник бъде избран за купувач и реши да ползва реда
на плащане, определен в чл. 25, ал. 3 ЗППДОбП, той
се задължава да предложи обезпечение за плащане на
неизплатената част от цената;
5.5. представяне на декларация по § 9 ЗППДОбП;
непредставянето на такава декларация е основание за
декласиране на предложението на съответния участ-
ник освен в случаите на § 9, ал. 4 от същия закон.
6. Депозитната вноска—10 на сто от цената на съ-
ответната обособена част по т. 1, да се внесе по бан-
кова сметка № 3000006920, БИН 7444010003, код
40083214, при СЖ “Експресбанк”—АД, клон Разград,
до 25.V.2000 г. вкл.
7. Задължава кмета на общината да възложи изгот-
вянето на информационния меморандум за всяка обо-
собена част поотделно и да назначи комисия за водене
на преговорите с потенциални купувачи.
8. В комисията за водене на преговорите да бъдат
включени председателите на постоянните комисии
по стопанисване на общинското имущество и прива-
тизация и икономическа политика към Общинския
съвет—Разград.
9. Информационният меморандум за обособените
части по т. 1 се закупува от отдел “Приватизация и
ИП” при Община— Разград, стая 402, срещу 50 лв. в
брой до 25.V.2000 г.
10. Огледът на обособените части да се извършва
всеки ден до края на срока за приемане на офертите за
участие в преговорите след представяне на квитанция
за закупен информационен меморандум.
11. Офертите за участие в преговорите да се прие-
мат в отдел “Приватизация и ИП” при Община—Раз-
град, стая 402, най-късно до 17 ч. на 25.V.2000 г. в запе-
чатан плик след завеждането им в деловодството на
общината, стая 302.
Председател: Д. Монева
25254
РЕШЕНИЕ № 113
от 24 април 2000 г.
На основание чл. 21, ал. 1, т. 8 ЗМСМА, чл. 3, ал. 1,
т. 4 и ал. 3, чл. 30 и § 2, буква “а” ЗППДОбП, чл. 2 и 3
от Наредбата за конкурсите, чл. 13, буква “а” от На-
редбата за оценка на обектите, подлежащи на прива-
тизация във връзка с Решение № 45 от 24.I.2000 г. Об-
щинският съвет—Разград, реши:
1. Приема правния анализ и бизнесоценка на об-
щински нежилищен имот—ателие за стъклопоставяне
в битов комбинат, ж.к. Орел, възлизаща към
14.IV.2000 г. на 4040 лв., със застроена площ 30,29 кв.м,
находящ се в кв. 300 по ЗРП на Разград.
2. Приватизацията на общинския нежилищен имот
по т. 1 да се извърши чрез конкурс, който да се проведе
на 26.V.2000 г.
3. Приоритетни условия на конкурса по реда на
посочването им да бъдат:
3.1. цена не по-ниска от началната—4040 лв.;
3.2. начин и срок на плащане на предложената цена;
3.3. запазване предмета на дейност—стъклопоста-
вяне, за срок 5 г.;
3.4. размер на инвестициите по години;
3.5. разкриване на работни места за срок 3 г.
4. Приоритетни условия са условията по т. 3.1 и 3.3.
5. Общи условия:
5.1. забрана за прехвърляне собствеността на об-
щинския нежилищен имот, закупен по реда на този
конкурс, за срок не по-малък от 5 г. от датата на прех-
върляне правото на собственост върху него;
5.2. собствеността върху нежилищния имот по т. 1
се прехвърля след окончателното заплащане на цената
и евентуално начислените лихви за забава в срок до 14
дни; след окончателното заплащане на цената и евен-
туално начислените лихви за забава се извършва и
въводът във владение;
5.3. представяне на декларация по § 9 ЗППДОбП,
отговаряща на всички изисквания на Наредбата за све-
денията, които съдържа декларацията.
6. Депозитната вноска—10 % от обявената цена за
общинския нежилищен имот по т. 1, да се внася по бан-
кова сметка № 3000006920, БИН 7444010003, банков код
40083214, при СЖ “Експресбанк”—АД, клон Разград,
или в стая 406 на общината най-късно до 25.V.2000 г.
7. Възлага на кмета на общината да изготви кон-
курсната документация за общинския нежилищен
имот по т. 1, както и да назначи комисия, която да
проведе конкурса.
8. В конкурсната комисия да бъдат включени и пред-
седателите на постоянните комисии по стопанисване
на общинското имущество и приватизация и по иконо-
мическа политика към Общинския съвет—Разград.
9. Конкурсната документация за общинския нежи-
лищен имот по т. 1 да се закупува от отдел “Привати-
зация и ИП” в Община—Разград, стая 402, срещу 50 лв.
в брой до 25.V.2000 г. вкл.
10. Офертите за участие в конкурса да се приемат в
стая 402 на отдел “Приватизация и ИП” най-късно до
17 ч. на 25.V.2000 г. в запечатан плик, след завеждане-
то им в деловодството на общината, стая 302.
Председател: Д. Монева
25255
РЕШЕНИЕ № 114
от 24 април 2000 г.
На основание чл. 21, ал. 1, т. 8 ЗМСМА, чл. 3, ал. 1,
т. 4 и ал. 3, чл. 30 и § 2, буква “а” ЗППДОбП, чл. 13,
буква “а” от Наредбата за оценка на обекти, подлежа-
щи на приватизация във връзка с Решение № 45 от
24.I.2000 г. Общинският съвет—Разград, реши:
1. Приема правния анализ и бизнесоценката на след-
ните общински нежилищни имоти: